wickkiey/tamil-wikipedia-chunked huggingface dataset:
# பாஜன்சு-சாடி கதிரியக்க இடப்பெயர்ச்சி விதி

N]]
அணுக்கருவியலில் **கதிரியக்க இடப்பெயர்ச்சி விதி** (*law of radioactive displacements*) அல்லது **பாஜன்சு-சாடி விதி** (*Fajans and Soddy law*) என்பது கதிரியக்கத்தின் போது தனிமங்களின் அணுக்கரு மாற்றம் நிகழவை வரையறுக்கும் விதி ஆகும். பிரடெரிக் சாடி, காசிமிர் பாயன்சு ஆகியோர் தனித்தனியே 1913 ஆம் ஆண்டில் இவ்விதியைக் கண்டுபிடித்தனர்.  
ஒரு குறிப்பிட்ட வகை கதிரியக்கத்தின் போது எவ்வகையான தனிமம், மற்றும் ஓரிடத்தான் தோற்றுவிக்கப்படுகின்றன எனபதை இவ்விதி கூறுகிறது:  
- அல்ஃபா சிதைவு ஒன்றின் போது, அதாவது, கதிரியக்கமுடைய தனிமங்கள் α துகள் ஒன்றினை உமிழும் போது அது தனிம அட்டவணையில் இரு கட்டம் பின் செல்லும். அதன் அணு எண் ஆனது 2 ஆலும், திணிவெண் 4 ஆலும் குறைகிறது, எ+கா:
: <math>{}^{238}_{92}\text{U}\to{}^{234}_{90}\text{Th}</math>  
- பீட்டா சிதைவு ஒன்றின் போது, அதன் திணிவெண் மாறாமல், அணுவெண் 1 ஆல் கூடி, தனிம அட்டவணையில் ஒரு கட்டம் முன் செல்லும். எ+கா:
: <math>{}^{212}_{82}\text{Pb}\to{}^{212}_{83}\text{Bi}</math>
- பாஜன்சு, சாடி ஆகியோர் இவ்விதியை 1913 இல் முன்மொழிந்த காலத்தில் β<sup>−</sup> சிதைவு மட்டுமே (இலத்திரன் உமிழ்வு) கண்டுபிடிக்கப்பட்டிருந்தது. பின்னர், 1930களில், β<sup>+</sup> சிதைவு (பொசித்திரன் உமிழ்வு) கண்டுபிடிக்கப்பட்டது, இதன் போது அணுவெண் 1 ஆல் குறைகின்றது, எ+கா:
: <math>{}^{13}_{7}\text{N}\to{}^{13}_{6}\text{C}</math>
# பாப்பரம்பாக்கம்

**பாப்பரம்பாக்கம்,** (Papparambakkam) திருவள்ளூர் மாவட்டம் கடம்பத்தூர் ஒன்றியத்தைச் சேர்ந்த ஒரு கிராமம். இது திருவள்ளூர் சட்டமன்றத் தொகுதியின் கீழுள்ளது.
# பாப்பரம்பாக்கம்

## விருது

இக்கிராமம் சிறந்த ஊராட்சிக்கான தேசிய விருதினை ஏப்ரல் மாதம் 2013 ஆம் ஆண்டு பெற்றுள்ளது. கழிப்பிட வசதி, குடிநீர் வசதி, ஒவ்வொரு பிரிவினருக்கும் தனித்தனி இடுகாடுகள், சோலார் கருவிகள் மூலம் மின்சக்தியில் தன்னிறைவு போன்ற சிறப்புகளே இக்கிராமம் தேசிய விருதுபெறக் காரணங்களாகும்.
# ஏக் தி தாயன்

**ஏக் தி தாயன்** என்பது 2013 ஆம் ஆண்டு ஏப்ரல் மாதம் வெளியான இந்தித் திரைப்படம். இதை கண்ணன் ஐயர் இயக்கியுள்ளார். இம்ரான் ஹாஷ்மி, கொங்கோனா சென் சர்மா, ஹுமா குரேஷி ஆகியோர் முன்னணி வேடங்களில் நடித்துள்ளனர், ஏக்தா கபூர், ஷோபா கபூர், விஷால் பரத்வாஜ், ரேகா பரத்வாஜ் ஆகியோர் இணைந்து தயாரித்துள்ளனர். மாயமந்திரங்களையும் பேய்களையும் கொண்டு திரைக்கதை நகர்கிறது.
# ஆப்பிரிக்கக் குள்ளத் தவளை

**ஆப்பிரிக்கக் குள்ளத் தவளைகள்** (*African dwarf frogs*) ஆப்பிரிக்காவின் சில பகுதிகளில் வாழும் சிறிய வகை நீர்த் தவளைகள். இவை முக்கியமாக காங்கோ ஆற்றுப் பகுதியில் வெப்ப வலயம் முதல் அயன அயல் மண்டலம் வரையான இடங்களில் வாழ்கின்றன.  
ஆப்பிரிக்கக் குள்ள தவளைகள் தங்கள் வாழ்நாள் முழுவதையும் நீருக்கடியில் வாழும். இந்த தவளைகள் அளவு சிறிய மற்றும் ஒரு சில கிராம் எடையை உள்ளன. அவை ஆலிவ் பச்சை இருந்து கருப்பு புள்ளிகள் கொண்ட பழுப்பு நிறம். இந்த தவளைகள் சராசரி வாழ்நாள் ஐந்து ஆண்டுகள் ஆகிறது, ஆனால் அவை நீண்ட 20 ஆண்டுகளுக்கு வாழ முடியும், அவைகள் நீண்ட 6,35 சென்டிமீட்டர் (2.5 அங்குலம்) வளர முடியும்.
# ஏக்தா கபூர்

**ஏக்தா கபூர்**(பிறப்பு 7 ஜூன் 1975) என்பவர் இந்தியா<nowiki/>வைச் சேர்ந்த இந்திய தொலைக்காட்சி தயாரிப்பாளர், திரைப்படத் தயாரிப்பாளர் மற்றும் 'பாலாஜி டெலிஃபில்ம்ஸ்' நிறுவனத்தின் இணை நிர்வாக இயக்குநர் மற்றும் படைப்புத் தலைவரும் ஆவார். இவர் இந்தியத் திரைப்படத்துறையிலும், தொலைக்காட்சித் துறையிலும் பல்வேறு விருதுகளைப் பெற்றுள்ளார். இந்தியில் ஏறத்தாழ 30 திரைப்படங்களைத் தயாரித்துள்ளார்.
# ஏக்தா கபூர்

## ஆரம்பகால வாழ்க்கையும், கல்வியும்

ஏக்தா கபூர்<nowiki/> 1975 ஆம் ஆண்டு மும்பையில் பிறந்தார். இவரது தந்தை நடிகர் ஜீதெந்ரா மற்றும் நடிகை தாயார் ஷோபா கபூர் ஆவார். இவர் மஹிமின் பம்பாய் ஸ்காட்டிஷ் பள்ளியிலும், மிதிபாய் கல்லூரியிலும் கல்வி கற்றார். இவரது தம்பி துஷார் கபூரும் பாலிவூட் நடிகர் ஆவார்.
# ஏக்தா கபூர்

## பணி

ஏக்தா கபூர் 15 வயதில் தனது பணி வாழ்ககையை தொடங்கினார். விளம்பரம், திரைப்படத் தயாரிப்பாளர் கைலாஷ் சுரேந்தரநாத்துடன் பணியாற்றினார். தனது தந்தையிடம் நிதியுதவி பெற்று தயாரிப்பாளர் ஆனார். ஏக்தா கபூர் 2012 ஆம் ஆண்டில் தனது தயாரிப்பு நிறுவனமான பாலாஜி டெலிஃபில்ம்ஸ் மூலம் இன்ஸ்டிடியூட் ஆப் கிரியேட்டிவ் எக்ஸலன்ஸ் என்ற ஊடக பயிற்சி பள்ளியை தொடங்கினார். இவர் பாலாஜி டெலிஃபில்ம்ஸ் லிமிடட் மூலம130 இற்கும் மேற்பட்ட இந்திய தொலைக்காட்சி நிகழ்ச்சிகளை தயாரித்துள்ளார். நாகினி, கும்கும் பாக்யா, கசம் தேரே பியார் கி, குண்டலி பாக்யா போன்ற பிரபலமான தொலைக்காட்சி தொடர்களையும் தயாரித்துள்ளது. இவர் "இந்திய தொலைக்காட்சி ராணி" என்ற பெருமைக்குரியவர். ஏக்தா கபூர் தனது டிஜிட்டல் பயன்பாடான ஏஎல்டி பாலாஜி மூலம் நிகழ்நேர 40 வலை தொலைக்காட்சி தொடர்களையும் அறிமுகப்படுத்தியுள்ளார். இவர் பல நடிகர்கள் மற்றும் நடிகைகளின் தொழில் வாழ்க்கையைத் தொடங்க உதவியுள்ளார். இந்திய தொழில்கள் கூட்டமைப்பு (சிஐஐ) பொழுதுபோக்கு குழுவுக்கு தலைமை தாங்க தேர்வு செய்யப்பட்டார். ஏக்தா கபூர் தொலைக்காட்சித் துறையில் மிகவும் சக்திவாய்ந்த பெண்களில் ஒருவராகக் கருதப்படுகிறார்.  
ஏக்தா கபூர் பாலாஜி டெலிபிலிம்ஸ் தயாரிப்பாளராக இந்திய தொலைக்காட்சி அகாடமி விருதுகள், இந்திய டெல்லி விருதுகள், கலகர் விருதுகள், ஆசிய தொலைக்காட்சி விருதுகள், அப்சரா விருதுகள், ஜீ ரிஷ்டே விருதுகள், ஸ்டார் பரிவார் விருதுகள், 3 வது போரோப்ளஸ் விருதுகள், புதிய திறமை விருதுகள், பெரிய நட்சத்திர பொழுதுபோக்கு விருதுகள், 4 வது போரோப்ளஸ் விருதுகள், ஜிஆர் 8! மகளிர் விருதுகள், ஆசியாவின் சமூக வலுவூட்டல் விருதுகள், லயன்ஸ் தங்க விருதுகள், ஸ்டார்டஸ்ட் விருதுகள், திரை விருதுகள், புனே சர்வதேச திரைப்பட விழா, ஜீ கௌரவ் புராஸ்கர், தேசிய ஊடக வலையமைப்பு திரைப்படம் மற்றும் தொலைக்காட்சி விருதுகள், உலகளாவிய இந்திய திரைப்படம் மற்றும் தொலைக்காட்சி விருதுகள், தாதாசாகேப் பால்கே அகாடமி விருதுகள் மற்றும் ஈடிசி பாலிவுட் வர்த்தக விருதுகள் ஆகிய பல விருதுகளை பெற்றுள்ளார்.
# கௌரவம் (2013 திரைப்படம்)

:1973 ஆம் ஆண்டில் வெளியான திரைப்படத்தைப் பற்றி அறிய, கௌரவம் (திரைப்படம்) கட்டுரையைப் பார்க்கவும்.  
**கௌரவம்** என்பது 2013 ஆம் ஆண்டில் வெளியான இந்தியத் திரைப்படம். இது தமிழ், தெலுங்கு என இரு மொழிகளிலும் வெளியானது. இதை டூயட் மூவீஸ் என்ற பதாகையின் கீழ் பிரகாஷ்ராஜ் தயாரித்துள்ளார்.
# ஓஹேர் பன்னாட்டு வானூர்தி நிலையம்

**சிகாகோ ஓ'ஹேர் பன்னாட்டு வானூர்தி நிலையம்** (*Chicago O'Hare International Airport*, ) அல்லது **ஓ'ஹேர் வானூர்தி நிலையம்**, **ஓ'ஹேர் வான்தளம்**, **சிகாகோ பன்னாட்டு வானூர்தி நிலையம்**, சுருங்க **ஓ'ஹேர்**, ஐக்கிய அமெரிக்காவின் இலினொய் மாகாணத்தில் சிகாகோ நகரத்தின் வடமேற்கு மூலையில் அமைந்துள்ள ஓர் முக்கிய வானூர்தி நிலையம் ஆகும். இது சிகாகோ லூப் எனப்படும் மைய வணிகப் பகுதியிலிருந்து தொலைவில் உள்ளது. இதுவே சிகாகோ பகுதிக்கான முதன்மை வானூர்தி நிலையமாக விளங்குகிறது. லூப்பிலிருந்து தொலைவில் அருகாமையிலுள்ள சிகாகோ மிட்வே பன்னாட்டு வானூர்தி நிலையம் இரண்டாம்நிலை வானூர்தி நிலையமாக அமெரிக்கப் பெருநிலப்பரப்பினுக்குள்ளான பறப்புக்களுக்கு பயன்படுத்தப்படுகிறது.  
ஓஹேரைப் பயன்படுத்தும் பயணிகளில் 45% பேர்கள் (யுனைட்டெட் எக்சுபிரசு உள்ளிட்ட) யுனைட்டெட் ஏர்லைன்ஸ் வான்போக்குவரத்து நிறுவனத்தைப் பயன்படுத்துகின்றனர். யுனைட்டெட் ஏர்லைன்சிற்கு *ஹூஸ்டன்-புஷ் கண்டமிடை வானூர்தி நிலையத்திற்கு* அடுத்த இரண்டாவது பெரிய முனைய மையமாக இது விளங்குகிறது. அமெரிக்கன் ஈகிள் உள்ளிட்ட அமெரிக்கன் எயர்லைன்ஸ் வான்போக்குவரத்து நிறுவனம் ஓஹேரைப் பயன்படுத்தும் இரண்டாவது பெரிய நிறுவனமாக உள்ளது; ஓஹேரின் 37.08% பயணிகள் இந்த வான்போக்குவரத்து நிறுவனத்தைப் பயன்படுத்துவோராகும். அமெரிக்கன் ஏர்லைன்சிற்கு *டல்லசு-வொர்த் கோட்டை வானூர்தி நிலையத்தை* அடுத்து இரண்டாவது பெரிய முனைய மையமாக இது விளங்குகிறது.
# மேரு (மலை)

**மேரு** (சமஸ்கிருதம்: मेरु) என்பது இந்து தொன்மவியல் புராணங்களிலும், காவியங்களிலும் குறிப்பிடப்படும் ஒரு மலையாகும். **மகாமேரு** என்றும் **மந்திர மலை** என்றும் இம்மலை அழைக்கப்பெறுகிறது. இது இமயமலையில் இருப்பதாக கருதப்படுகிறது. தேவர்களும், அசுரர்களும் இணைந்து பாற்கடலை கடைவதற்கு இம்மலையை மத்தாக பயன்படுத்தினார்கள் என்கிறது கூர்ம புராணம்.
# மேரு (மலை)

## காண்க

- பிரம்ம லோகம்
# லாசு ஏஞ்சலசு பன்னாட்டு வானூர்தி நிலையம்

**லாசு ஏஞ்சலசு பன்னாட்டு வானூர்தி நிலையம்** (*Los Angeles International Airport*, ) ஐக்கிய அமெரிக்காவின் மிகுந்த மக்கள்தொகை கொண்ட பெருநகரப் பகுதிகளில் இரண்டாவதாக விளங்கும் லாசு ஏஞ்சலசு பெருநகரப் பகுதியில் அமைந்துள்ள முதன்மையான வானூர்தி நிலையம் ஆகும். பெரும்பான்மையான நேரங்களில் இந்த நிலையம் இதன் [பன்னாட்டு வான் போக்குவரத்து சங்கக் குறியீடான **LAX** (எல்ஏஎக்ஸ்) என அழைக்கப்படுகிறது. இது லாசு ஏஞ்சலசு நகரத்தின் தென்மேற்கில் பசுபிக் பெருங்கடலின் கடற்கரையில் அமைந்துள்ளது. நகர மையத்திலிருந்து தொலைவிலுள்ள வெஸ்ட்செஸ்டரில் அமைந்துள்ளது.  
2011இல் 61,862,052 பயணிகள் பயன்படுத்திய இந்த நிலையம் ஹார்ட்ஸ்ஃபீல்ட்-ஜாக்சன் அட்லான்டா பன்னாட்டு விமான நிலையம், பெய்ஜிங் தலைநகர் பன்னாட்டு விமான நிலையம், இலண்டன் ஹீத்ரோ வானூர்தி நிலையம், ஓஹேர் பன்னாட்டு வானூர்தி நிலையம், மற்றும் தோக்கியோ அனேடா பன்னாட்டு வானூர்தி நிலையங்களை அடுத்து உலகின் ஆறாவது போக்குவரத்து மிக்க வானூர்தி நிலையமாக விளங்குகிறது. மேலும் 2011இல் "உலகிலேயே மிகுந்த கிளம்புகின்ற மற்றும் வந்து சேர்கின்ற (O & D) வானூர்தி நிலையமாகவும்" கருதப்படுகிறது. பயணிகள் மற்றும் சரக்கு போக்குவரத்து இரண்டிற்குமான தரவரிசையில் முதல் ஐந்து இடங்களில் உள்ள அமெரிக்க வானூர்தி நிலையங்களில் ஒன்றாகவும் உள்ளது.. கலிபோர்னியாவிலும் மேற்கு கடற்கரையோரங்களிலும் உள்ள வானூர்தி நிலையங்களில் பறப்புகள், பயணிகள், சரக்குப் போக்குவரத்து போன்றவற்றில் முதன்மை வகிப்பதால் இதனை *பசிபிக் விளிம்பின் நுழைவாயில்* என அழைக்கப்படுகிறது.
# தீபிகா பள்ளிக்கல்

**தீபிகா பள்ளிக்கல்** ஒரு இந்திய சுவர்ப்பந்து விளையாட்டு வீரர் ஆவார். உலக மகளிர் சுவர்ப்பந்து போட்டி தரவரிசையில் முதல் 10 இடத்திற்குள் வந்த முதல் இந்திய விளையாட்டு வீரர் ஆவார். இவர் 2011-ம் ஆண்டு 3 WISPA பட்டங்களைப் பெற்று தன் விளையாட்டு வாழ்வில் சிறந்த தரவரிசை இடமாக 13-ம் இடம் பெற்றார். அதன் பின்னர்2012-ம் ஆண்டு அந்த தரவரிசை இடத்தையும் தாண்டி முதல் 10 இடத்திற்குள் வந்தார்.
# தீபிகா பள்ளிக்கல்

## தனி வாழ்க்கை

தீபிகா பள்ளிக்கல் என்று அறியப்படும் தீபிகா ரெபக்கா பள்ளிக்கல் 21 செப்டம்பர் 1991-ம் ஆண்டு கேரளாவைச் சேர்ந்த சிரியன் கிறித்தவ பெற்றோருக்கு மகளாக சென்னையில் பிறந்தார். நவம்பர் 15, 2013 ஆம் ஆண்டு கிரிக்கெட் வீரர் தினேஷ் கார்த்திக் மற்றும் தீபிக்கா இருவரும் திருமண நிச்சயம் செய்து கொண்டனர். இவர் தனது முதல் பன்னாட்டு பந்தய விளையாட்டை லண்டனில் விளையாடினார்.
இதுவரை ஜெர்மன் ஓபன், டட்ச் ஓபன், பிரெஞ்சு ஓபன், ஆஸ்திரேலியன் ஓபன், ஸ்காட்டிஷ் ஓபன் ஆகியவற்றில் பட்டம் வென்றுள்ளார்.
# தீபிகா பள்ளிக்கல்

## தொழில் வாழ்க்கை

தீபிகா பள்ளிக்கல் 2006-ம் ஆண்டு முதல் தொழில்முறை சுவர்ப்பந்து விளையாட்டு வீரரானார். தொடக்க காலத்தில் பல ஏற்றத் தாழ்வுகளுடன் இருந்த இவரது தொழில் வாழ்க்கை, 2011-ல் எகிப்தில் இவர் எடுத்துக்கொண்ட பயிற்சிக்குப் பிறகு சீரானதாகவும், பல வெற்றிகளுடையதாவும் மாறியது.  
| போட்டி | வருடம் | முடிவு |  |
| --- | --- | --- | --- |
| வின்னிபெக் இன்டெர் கிளப் ஓபன் | 2015 | **வெற்றி** |  |
| மாகு சுவர்ப்பந்து ஓபன் | 2013 | **வெற்றி** |  |
| மீடோ பார்மசி ஓபன் | 2013 | **வெற்றி** |  |
| ஆஸ்திரேலியன் ஓபன் | 2012 | அரைஇறுதி |  |
| டோர்னமெண்ட் ஆப் சாம்பியன்ஸ் | 2012 | இரண்டாம் இடம் |  |
| க்ரோகடைல் சேலஞ்ச் கப் | 2011 | **வெற்றி** |  |
| உலக ஓபன் | 2011 | காலிறுதி |  |
| டிரீட் ஸ்போர்ட்ஸ் தொடர் | 2011 | **வெற்றி** |  |
| ஆரஞ்சு கன்ட்ரி ஓபன் | 2011 | **வெற்றி** | } |
# தீபிகா பள்ளிக்கல்

## தங்க பதக்கம்

2014ஆம் ஆண்டு நடந்த இங்கிலாந்தில் கிளாஸ்கோ நகரில் நடந்த காமன் வெல்த் போட்டியில் தங்கப்பதக்கம் வென்றார்.
# தீபிகா பள்ளிக்கல்

## தேசிய சுவர்ப்பந்து சாம்பியன்ஷிப் புறக்கணிப்பு

தேசிய சுவர்ப்பந்து சாம்பியன்ஷிப் போட்டியில் ஆண்களுக்கும் பெண்களுக்கும் உள்ள பரிசு தொகை வேறுபாட்டை களைய வலியுறுத்தி தீபிக்கா பள்ளிக்கல் நான்காவது ஆண்டாக போட்டிகளில் பங்கேற்காமல் புறக்கணித்துள்ளார்..
# ஒளியிழை

**ஒளியிழை** அல்லது **ஒளிநார்** அல்லது **கண்ணாடி ஒளியிழை** (*optical fibre* அல்லது *optical fiber*) என்பது மயிரிழை போன்ற மெல்லிய நீளமான பொருளின் நடுவே அதன் அச்சுப்பகுதியில் மட்டுமே சென்று ஒளியைக் கடத்தும் இழை. இது ஓர் அலைநடத்தி போன்று தொழிற்பட்டு இழையின் இரு முனைகளுக்கிடையேயும் ஒளியைக் கடத்தும் தன்மையுடையது. பயன்பாட்டு அறிவியல், பொறியியல் ஆகிய நெறிகளில் ஒளியிழைகளின் வடிவமைப்பு மற்றும் பயன்பாடுகள் **இழை ஒளியியல்** (*fiber optics*) என அழைக்கப்படுகின்றது. இதன் பயன்பாடு கணினியின் தரவுகளையும், தொலைபேசியின் குறிகைகளையும் (குறிப்பலைகளையும்) ஒளியின் பண்புகளில் மாற்றங்களாக ஏற்றி, நெடுந்தொலைவு கடத்திச் செல்ல இன்று மிகவும் பயன்படுகின்றது. ஒளியலைகளின் மீது ஏற்றப்பட்ட செய்தி, அல்லது தரவுக்குறிபலைகள், கடலடியே கண்டம் விட்டு கண்டம் தாண்டியும் செலுத்தப் பெறுகின்றன. அதே போல உடலின் உள்ளுறுப்புகளின் பகுதியைச் சோதனை செய்யவும், பிற கருவிகளின் உட்பகுதியைச் சோதனை செய்யவும் படம் எடுத்து அந்தத் தரவுகளை வெளிக்கொணரவும் பயன்படும் ஒளியிழைநோக்கி (fibrescope) போன்ற கருவிகளிலும் இந்த ஒளியிழை (ஒளிநார்) பயன்படுகின்றது.  
ஒளியலைகள் மிகுந்த அதிர்வெண் கொண்டவை ஆகையால், கூடுதலான குறிகைகளை ஏற்றி செலுத்த இயலும். இதனால் ஒளியிழைகள் பெரும்பாலும் அதிக கற்றையகலம் (தரவு வேகம்) கொண்டதான, ஒளியிழை தொலைதொடர்புகளில் பயன்படுத்தப்படுகிறது. 2010 ஆம் ஆண்டில் கூகுள் நிறுவனம் ஒளியிழை தொலை தொடர்பு தொழில்நுட்பத்தைக்கொண்டு அதிவேக இணைய தொடர்புகள் (அதாவது 1 Gb/s தரவு வேக தொடர்புகள்) கொண்டுவர சில சோதனைகள் செய்துவருகிறது.  
இங்கு செப்புக் கம்பிகள் போன்ற மாழைக் கம்பிகளுக்கு மாறாக கண்ணாடியிழைகள் பயன்படுத்தப்படுகிறன, ஏனென்றால் குறிகைகள் (*signals*) இதனுள் பயணிக்கும் பொழுது அதன் ஆற்றல் குறைவாகவே இழக்கிறது; மேலும் இவை மின்காந்த விளைவுகள் தடுப்பு திறன் கொண்டவையாகும். இவை ஒளியூட்டுவதற்காகவும் பயன்படுத்துவார்கள்; கோவையாக சேர்த்து இவைகளை ஒரு ஒளியுருவுவை (பிம்பத்தை) கடத்தவும் பயன்படும். இதனை சிறப்பாக வடிவமைத்து தயாரித்தால் பல்வேறு பயன்பாடுகளில் இவை துணை புரியும், எடுத்துக்காட்டாக, ஒளியிழை உணரிகள் மற்றும் இழைச் சீரொளிகள்.  
ஒளியிழைகள், முழு அக எதிரொளிப்பு கொண்டதான உள்ளகம் என்ற மையப்பகுதியில் தான் ஒளியை ஓரிடத்தில் இருந்து மற்றையிடங்களுக்கு கடத்தும். இதனாலேயே ஒளியிழைகள் அலைநடத்திகளாக செயலாற்றுகிறது. கண்ணாடி ஒளியிழைகளில் ஒளி பரவும் முறை பொருத்து அதை ஒருமுக பரவல் ஒளியிழைகள் என்றும், பன்முக பரவல் ஒளியிழைகள் என்றும் கூறலாம். பன்முக பரவல் ஒளியிழைகள் பெரும்பாலும் அதிக உள்ளக விட்டம் கொண்டதாகவும், சிறு தொலைவு தொடர்புகளுக்கு மட்டுமே பயன்படுத்துவதாகவும், உயர் ஆற்றலை கடத்துவதாகவும் அமைந்து உள்ளது. ஒருமுக பரவல் ஒளியிழைகள் நெடுதூர அதாவது 550 மீ (1800 அங்குலம்) அளவுக்கு மேற்பட்ட தூரத்திற்கு தகவல் (ஒளி) கடத்தும் பொருளாக பயன்படும்.  
ஒளிவடங்களின் நீளத்தை சேர்ப்பது மின் கம்பிகளை காட்டிலும் மிக கடினமானது ஆகும். அதன் முனைகளை கவனமாக பிளவு செய்யவேண்டியதும், அவைகளை இணைப்பதற்கு மின்பாய்வினால் அதனை உருக்கவோ அல்லது வேறு இயந்திரங் கொண்டோ செய்தல் வேண்டும். களட்டக்கூடிய இணைப்புகளுக்கு தனி வட இணைப்பிகள் பயன்படுத்துவர்.
# ஒளியிழை

## வரலாறு

ஒளியிழைகள் நவீன உலகில் விசாலமாக பயன்படுத்தினாலும், அது மிகவும் எளிதான தொழினுட்பம். 1840களின் ஆரம்பத்திலேயே ஒளியை ஒளிவிலகளால் வழிவகுக்குகையில், ஒளியிழை சாத்தியக் கூறுகளை முதலில் செய்து காட்டியவர்கள் டேனியல் கோள்ளடோன் மற்றும் சாக்கச் பபிநெட் ஆகிய இருவர். ஒரு பன்னிரண்டு ஆண்டுகள் கழிந்து, ஜான் டின்டால் என்பவர் இதனை லண்டன் பொதுச்சபை ஒன்றில் விவரித்தார். ஜான் டின்டால் 1870 ஆம் ஆண்டில் எழுதிய ஒளியின் இயல்பு குறித்த ஒரு அறிமுக நூலில் முழு அக எதிரொளிப்பின் தன்மையை விளக்கியவை பின்வருமாறு : *ஒளியானது வாயுவில் இருந்து நீரினுள் கடக்கும் பொழுது , விலகிய ஒளிக்கதிர் செங்குத்தான பகுதியை நோக்கி வளையும் .... ஒளிக்கதிர் நீரில் இருந்து வாயுவினுள் கடந்து செல்லும் பொழுது , செங்குத்தான பகுதியில் இருந்து வளைந்து செல்லும் .*  
இருபதாம் நூற்றாண்டின் முற்பகுதியில் ஒளியிழைகள் நடைமுறை பயன்பாட்டில் இடம்பெற்றது , உதாரணமாக பல்மருத்துவம் செய்யும் பொழுது பயன்படுத்தப்படும் நெருக்கமான உட்புற ஒளியூட்டம் போன்றவை . கிளாரென்சு கான்செல் மற்றும் தொலைக்காட்சியின் முன்னோடி ஜான் லாகி பார்ட் ஆகியோர்களால் 1920 களில் குழாய் வழி பிம்ப பரிமாற்றமும் செயல்முறை செய்து காட்டப்பட்டது. இந்தக் கொள்கையை பிறகாலத்தில் ஹயின்றிச் லாம் என்பவர் உள்மருத்துவ தேர்வுகளில் பயன்படுத்தினார் . 1952 ஆம் ஆண்டில் **நாரிந்தர் கப்பானி** என்பவர் நடத்திய சோதனைகளின் விளைவாக ஒளியிழைகள் வடிவமைக்கப்பட்டது . அதன் பிற்காலத்தில் ஒளி ஊடுருவும் ஒளியுறைகளில் பொருத்தமான ஒளிவிலகல் குறிப்பெண் உடையனவாக இருப்பதற்காக கண்ணாடியிழைகளால் இந்த ஒளிவடங்களை பூசினார்கள் . இதன் வளர்ச்சி பின் பிம்ப பரிமாற்றங்களை நோக்கி சென்றது . 1956 ஆம் ஆண்டு , மிச்சிக்கன் பல்கலைக்கழகத்தின் ஆய்வாளர்கள் அரை வளைவுத்தன்மை கொண்ட முதல் கண்ணாடி ஒளியிழை ஒளிப்படக்கருவியை கண்டறிந்தனர் . இந்த கண்ணாடியிழை ஒளிப்படக்கருவியின் வளர்ச்சியில் கர்டிஸ் என்பவர் முதல் கண்ணாடியுறை ஒளியிழைகளை தயாரித்தார் ; வேறு முந்தைய ஒளியிழைகள் சோதிக்கா எண்ணெயகளினாலும் , மெழுகுகளினாலும் உருவாக்கப்பட்ட குறைந்த ஒளிவிலகல் குறிப்பெண் கொண்டனவாகும் . அதன் பின் பலதரப்பட்ட பிம்ப பரிமாற்ற பயன்பாடுகள் தொடர்ந்தன .  
கண்ணாடி ஒளியிழைகளை தொலைதொடர்பு தேவைகளுக்கு முதன்முதலில் மேற்கு ஐரோப்பாவில் 19 ஆம் நூற்றாண்டின் பிற்பகுதியிலும் இருபதாம் நூற்றாண்டின் முற்பகுதியிலும் பயன்படுத்தினார்கள் . அதாவது நோயாளிகளின் வயிற்றில் இருந்து படம் எடுத்து அதனை மருத்துவர்கள் ஆராய்வதற்காக வாகும் . மருத்துவ மற்றும் தொலைக்காட்சிகளின் பற்றாக்குறையினால் 20 ஆம் நூற்றாண்டின் தொடக்கத்தில் பிம்ப பரிமாற்றங்கள் வெகுவாக வளர்ந்து வந்தது.  
தொகொகூ பல்கலைக்கழக்கத்தில் சப்பானிய ஆராட்சியாளர் ஒருவர் 1963 ஆம் ஆண்டில் தொலைதொடர்புகளுக்கு கண்ணாடியிழைகளை பயன்படுத்துவது பற்றி வெளியிட்டுள்ளார் என்று 2004 ஆம் ஆண்டில் இந்தியாவில் வெளிவந்த அவரது புத்தகத்தில் குறிப்பிடப்பட்டுள்ளது .
# ஒளியிழை

## பயன்கள்

### ஒளியிழை தொடர்பு

ஒளியிழை என்பது கணினி வலையிணைப்பு களிலும், தொலைதொடர்புத் துறைகளிலும் ஒரு ஊடகமாக பயன்படுகிறது, ஏனென்றால் இவை எளிய முறையில் ஒளிவடம் செய்வதாகவும் உள்ளது. இது குறிப்பாக வெகு தூர கடத்திகளாக பயன்படுத்தப்படுகிறது. ஏனென்றால் இவை ஒளியை கடத்தும் பொழுது மின்சார வடத்தினை காட்டிலும் சிதறல்கள் (ஆற்றல் குறைதல்) குறைவாகவே உள்ளது. இவை குறைந்த மீட்டுருவாக்கிகளை கொண்டே வெகு தொலைவு ஒளியை கடத்த பயன்படுகின்றன . இதனோடு , ஒளியிழைகளில் பரவிய ஒற்றை-புகுபாதை ஒளிக் குறிகைகள் கடத்து வீதத்தை உயர்வான 111 Gbps வரை வீச்ச மாற்றங்கள் (modulation) செய்யமுடியும் என்று நிப்பான் தொலைத்தந்தி மற்றும் தொலைபேசி நிறுவனம் குறிப்பிட்டுள்ளது . ஆயினும் 10 அல்லது 40 Gbps உள்ள ஒரு தொடர்பு குறிப்பாக பிரித்த அமைப்புகளாகும் . ஒவ்வொரு ஒளியிழையிலும் எத்தனை புகுபாதைகளை (channels) வேண்டுமானாலும் அமைக்கலாம் ; ஒவ்வொன்றும் வெவ்வேறு ஒளி அலைநீளத்தை பயன்படுத்தும் ( அலைநீள பகு பன்னமைப்பு (Wavelength-division Mutiplexing)) . ஒற்றை புகுபாதை தரவு விகிதம் FEC Overhead குறைத்து , புகுபாதையின் எண்ணிக்கையை பெருக்குவது ஒரு ஒளியிழையின் சராசரி தரவு விகிதம் ஆகும் . பெல் ஆய்வகத்தில் நடக்கும் நடப்பு ஆய்வக ஒளியிழை தரவு விகிதம் 155 புகுபாதைகளை அமைத்து சுமார் 7000 கி.மீ தொலைவை 100 Gb/s வேகம் கொண்டதாக உள்ளது .  
சிறு தொலைவு பயன்பாடுகளில் , அதாவது ஒரு அலுவலகத்திக்குள் உருவாக்கும் வலையிணைப்பு போன்றவற்றில் , ஒளியிழை வட அமைப்பானது வட நாளங்களின் இடத்தை சேமிப்பதற்காக பயன்படுத்தப்படுகிறது . இது எதனால் என்றால் , நாளிணை காட்-5 ஈத்தர்நெட் வட அமைப்பு போன்று , ஒரு ஒளியிழை மின் வடங்களை காட்டிலும் பன்மடங்கு தரவுகளை எடுத்துச்செல்லும். மேலும் இவை மின்சார விளைவுகள் தடுப்பு திறன் கொண்டவை ; வெவ்வேறு வடங்களின் குறிகைகளுக்கிடையில் குறுக்கு பரிமாற்றங்கள் ஏற்படாது ; சூழல் சத்தம் குறிக்கிடாது .
# ஒளியிழை

## பயன்கள்

### ஒளியிழை உணரிகள்

ஒளியிழை உணரிகள் வெப்பம், அழுத்தம், முதலியவற்றை உணரக்கூடிய கருவியாகும் . அவ்வாறு உணரும் தன்மையை வைத்து நாம் உணர்ந்தவையை அளக்கப் பயன்படுத்துகிறோம் . இவ்வகையான ஒளியிழை பெரிதும் ஒளியினை உணர்கின்றன . ஆகையால் இதைக்கொண்டு தரவுகளை , பிம்பங்களை உணரும் அறியும் ஒரு கருவியாக பயன்படுகின்றன .
# ஒளியிழை

## பயன்கள்

### வேறு பயன்பாடுகள்

ஒளியிழைகளை பல்வேறு துறைகளில் பல்வேறு பயன்பாடுகளில் பயன்படுத்துகின்றனர் . இயற்கை மற்றும் செயற்கை மரங்களுக்கு ஒளியூட்டமாகவும் பயன்படுத்துகின்றனர் . பாதுகாப்பு சாதனமாகவும் , தரவு சரிபார்ப்புகளுக்கும் இதனை பயன்படுத்துகின்றனர் . மின்னூலகத்தில் இதன் பயன்பாடு அலாதியாகும் .
# ஒளியிழை

## செயல்முறை கொள்கை

கண்ணாடி ஒளியிழை என்பது மொத்த உட்புற எதிரொளிப்பினால் ஒளியை தனது நேரச்சில் கடத்தும் உருளையான மின்காப்பு அலைநடத்தி ஆகும் . ஒளியிழை மின்காப்பு பொருளினால் உருவாக்கிய அச்சுள்ளையும் , அதை சுற்றிய மின்காப்பு அச்சுறையையும் கொண்டிருக்கும் . ஒளிக் குறிகையை ஒளியிழையின் அச்சுள்ளிற்குள்ளேயே வைத்திருக்க வேண்டுமென்றால் , அச்சுறையை விட அச்சுள்ளிற்கு ஒளிவிலகல் குறிப்பெண் அதிகமாக இருக்க வேண்டும் . அச்சுளிற்கும் அச்சுறைக்கும் இடையில் உள்ள எல்லைப்பகுதி படிமாற்று ஒளியிழையில் உள்ளார்ப்போல் படிப்படியாகவும் ,சீர்மாற்று ஒளியிழையில் உள்ளார்ப்போல் சீராகவும் இருக்கலாம் .
# ஒளியிழை

## செயல்முறை கொள்கை

### ஒளிவிலகல் குறிப்பெண்

ஒளிவிலகல் குறிப்பெண் என்பது ஒரு பொருளில் ஊடுருவும் ஒளியின் வேகத்தை கணிப்பதற்கான வழி ஆகும் . ஒளி வெற்றிடத்தில் தான் வேகமாக செல்ல முடியும் . வெற்றிடத்தில் ஒளியின் வேகம் நொடிக்கு சுமார் 300,000 கி.மீ இருக்கும் . ஒளியிழையின் அச்சுள்ளில் செல்லும் ஒளியானது அச்சுறையின் சுவர்களில் முன்னும் பின்னுமாக மோதி மோதிச்செல்லும் . அவ்வாறு செல்லும் ஒளியானது தனது எல்லையை சரியாக கடக்க வேண்டும் ஆனால் ஒளியானது மாறுநிலைக் கோணத்தை விட அதிகளவு கோணத்தில் செலுத்தப்படவேண்டும் . இல்லையேல் அவ்வொளி கசிந்து வேறு எல்லைக்கு சென்று விடும் . இந்த குறிப்பிட்ட கோணங்களுக்கு இடையில் உள்ளப் பகுதியை ஏற்புக்கூம்பு என்றழைக்கப்படும் .
# ஒளியிழை

## செயல்முறை கொள்கை

### மொதத் உட்புற எதிரோளிப்பு

ஒளி அதிக அடர்த்தி பொருளில் இருந்தது குறைந்த அடர்த்தி பொருளுக்கு செல்லும் போது ஒளி விலகல் ஏற்படுகிறது. இந்த ஒளி விலகல் ஒளி விழும் கோணத்தை (Angle of Incidence) பொருத்து வேறுபடுகிறது. இந்த கோணம் அதிகரிக்க அதிகரிக்க விலகு கோணமும் அதிகரிகின்றது. ஒரு குறிபிட்ட விழும் கோணத்திற்கு விலகு கோணம் 90 டிக்ரி அடைகிறது. அதற்கு மேல் விழும் கோணம் அதிகரிக்கும் பொழுது ஒளி அதே ஊடகத்தினுள் எதிரொளிகப்படுகிறது. இதை மொதத் உட்புற எதிரோளிப்பு (Total Internal Reflection) எனபடுகிறது.
# ஒளிமின்னழுத்தியம்

வில் ஒளிமின்னழுத்திய "மரம்"]]  
**ஒளிமின்னழுத்தியம்** (*Photovoltaics* அல்லது *PV*) என்பது சூரியக் கதிரை நேரடியாக மின்சாரமாக மாற்றும் ஒளிமின்கலங்களைப் பற்றியும் அவற்றை இணைத்து மின்னாற்றலை வழங்கும் கலை, தொழில், ஆய்வைப் பற்றியும் குறிக்கும். கதிரவனில் இருந்து கதிரொளி நாளும் கிடைப்பதால், வற்றாத ஆற்றல்வாயாக இது கருதப்படுகின்றது. நகரும் பொருள்கள் ஏதும் இன்றியும், சூழலுக்குக் கேடுதரும் வெளிக்கழிவுகள் ஏதும் இல்லாமலும் நேரடியாக மின்னாற்றல் உருவாக்கப்படுவதால் இவை வரவேற்கப்படுகின்றன. மின்னாற்றலைத் தனியாக ஓரிடத்தில் உருவாக்கி மற்ற இடங்களுக்கு கம்பி வழியாக செலுத்தி வழங்க வேண்டிய தேவை இல்லாமல் எங்கு வேண்டுமோ அங்கு தனித்து இயங்கி மின்னாற்றல் பெறமுடியும் ஆகையால் இவற்றின் பயன்பாடு, படகுகளிலும், தீவுகளிலும் கூடக் காணக்கூடியது. மின் ஆற்றல் பற்றாக்குறை கூடுவதால், அண்மைக் காலமாக கதிரொளி மின்கலங்களின் உற்பத்தியும், கதிரொளி படல்களின் உற்பத்தியும் உயர்ந்துள்ளது.  
ஒளிமின்னழுத்தியத் தயாரிப்பு ஒவ்வொரு இரண்டு ஆண்டுகளுக்கும் இருமடங்காக உயர்வதினால், அதில் 2002 ஆம் ஆண்டு முதல் ஒவ்வோர் ஆண்டும் சராசரியாக 48 விழுக்காடாக உயருவதால், இதுவே உலகில் மிக விரைவாக உயர்ந்த மின்னாற்றல் தொழில்நுட்பமாக உருவாகி உள்ளது.
# ஒளிமின்னழுத்தியம்

## மேற்கண்ணோட்டம்

குறிப்பிட்ட அலைநீளம் கொண்ட ஒளி ஒரு குறைக்கடத்தியின் மீது விழுந்தால் அக்குறைக்கடத்தியில் உள்ள அணுக்களைப் பிணைத்திருக்கும் எதிர்மின்னிகள் விடுபட்டு மின்னோட்டம் அல்லது மின்னழுத்தம் ஏற்படும். நேர்வகை-எதிர்வகைக் குறைக்கடத்தி இணைப்பால் உருவான இருமுனையம் என்னும் ஈரி ஒன்றில் ஒளிக்கதிர் விழுந்தால், அக்கருவியில் மின்னழுத்தம் ஏற்படுகின்றது. ஒளியின் ஆற்றலால் அக் குறைக்கடத்தி ஈரியில் விடுபடும் எதிர்மின்னிகளும், நேர்மின்மம் உடைய புரைமின்னிகளும் (holes) அந்த ஈரியின் இணைப்பு முகத்தை ஒட்டி இருக்கும் பகுதியில் உள்ள மின்புலப் பகுதியை அடைந்து அங்கே பிரிக்கப்படுகின்றன. ஆகவே இருமுனைகளுக்கும் இடையே மின்னழுத்தம் ஏற்படுகின்றது. இவ்விளைவு ஒளிமின்னழுத்திய விளைவு( photovoltaic effect) எனப்படுகின்றது. ஒளியால் தூண்டப்பட்டு ஓர் ஈரியில் மின்னோட்டம் பாயும் கருவியை ஒளிமின் ஈரி அல்லது ஒளிமின் இருமுனையம் (photodiode) என்று அழைப்பர். ஆனால் இந்த ஒளிமின் ஈரிகளுக்குத் தனியாக வெளியிருந்து மின்னழுத்தம் தருவது வழக்கம். கதிரொளி மின்னழுத்தியக் கருவியில் தனியாக வெளியிருந்து மின்னழுத்தம் ஏதும் தரவேண்டியதில்லை. ஒளியின் தூண்டுதலாக் தோன்றும் மின்னழுத்தமே இக்கருவியை இயக்கி மின்னோட்டம் தருகின்றது. இதனால் சில நேரங்களில் கதிரொளி மின்கலத்தை புற மின்னழுத்தச் சாய்வுதராத ஒளிமின் ஈரி (இருமுனையம்) என்பர்.
# ஒளிமின்னழுத்தியம்

## தற்போதைய மேம்பாடு

ஒளிமின்படலங்களின் (solar panels) மிக முக்கிய இடுவு என்னவென்றால் முதலீட்டு தொகை ( பொருத்துதல் மற்றும் மூலப்பொருட்களுக்கான தொகை ).
# சத்ய லோகம்

இந்து தொன்மவியலின் அடிப்படையில் சத்ய லோகம் அல்லது சத்திய லோகம் என்பது பிரம்மனின் உலகமாகும். பிரம்ம லோகம் என்றும் இந்த உலகம் அழைக்கப்பெறுகிறது. இங்கு பிரம்மன் தனது தொழிலான படைக்கும் தொழிலினை செய்கிறார். கலைமகளான சரஸ்வதி தேவி வீணையை மீட்டி இசையில் திளைக்கிறார்.  
இங்கு இறப்பினை கடந்த முனிவர்களும், ரிசிகளும் தவமியற்றுவதாகவும் நம்பப்படுகிறது.
# சத்ய லோகம்

## காண்க

- லோகம்
- தேவ உலகம்
# மதுராந்தகம் ஏரி

**மதுராந்தகம் ஏரி** (Maduranthakam Lake) என்பது செங்கல்பட்டு மாவட்டத்தில் உள்ள மதுராந்தகம் நகராட்சியில் உள்ள ஏரியாகும். இதுவே செங்கல்பட்டு மாவட்டத்தின் பெரிய ஏரியாகும்.
# மதுராந்தகம் ஏரி

## கட்டுமானம்

இந்த ஏரி மதுராந்தகன் உத்தம சோழனால் கி.பி 10 நூற்றாண்டில் கட்டப்பட்டது. ஆங்கிலேயர் ஆட்சி காலத்தில் மாவட்ட ஆட்சியர் லியோனலால் 1798 ஆம் ஆண்டு கரைகள் வலுப்படுத்தப்பட்டன..
# மதுராந்தகம் ஏரி

## அளவுகள்

இதன் வரப்பின் (கரையின் நீளம் 12,960 அடிகள், மற்றும் இது 2908 ஏக்கர்கள் பரப்பளவு கொண்டது. நீர் 2231.48 ஏக்கர்கள் பரவியும், 694 மில்லியன் கன அடிகள் கொள்ளளவும் கொண்டது.
# மே 2013 சந்திர கிரகணம்

**புவியின் வடக்கில் சிறிதளவே இக்கிரகணம் தொடும்.**  
| காலம் (hr:mn:sc) |  |
| --- | --- |
| Series (and member) | 150 (1 of 71) |
| பகுதி | 0:33:34 |
| P1 | 3:53:15 UTC |
| மிகுதியாக | 4:09:58 UTC |
| P4 | 4:26:49 UTC |
| பூமியின் நிழலின் நிலவின் பாதை (ஒவ்வொரு மணியும் ஒவ்வொரு படிமம்) | } |  
பகுதியான சந்திர கிரகணம் அல்லது நிலவு மறைப்பு என்பது 2013-ம் ஆண்டில் மே 25-ஆம் நாள் நடைபெரும். இது முழு நிலவு மறைப்பாக இல்லாததனால் வெறும் நிழல் மட்டும் புவியில் பட்டு, சரிவர தெரியாமல் போகக்கூடும்.
# மே 2013 சந்திர கிரகணம்

## 3 கிரகணங்கள்

2013 ஏப்ரல் மற்றும் மே மாதங்களின் சிறப்பு (30 நாட்களிடையே) 3 கிரகணங்கள் தெரியும்.
1. ஏப்ரல் 25 - முதல் சந்திர கிரகணம்
1. மே 10 - சூரிய கிரகணம்
1. மே 25 - இரண்டாம் சந்திர கிரகணம்
தொடர்ந்து வரக்கூடிய இரு சந்திர கிரகணங்களில் இது இரண்டாவதாகும்.
# மே 2013 சந்திர கிரகணம்

## வரைபடம்

### சரோஸ் தொடர்

இது சரோஸ் 150 தொடரின் முதல் சந்திர கிரகணமாகும்.
# சௌந்தரிய லகரி உரை

[[File:SahajaSubtleSystem.svg|உடலுக்குள் இயங்கும் 7 ஆதாரங்கள் - [1] மூலாதாரம், [2] சிவாதிட்டானம், [3] மணிப்பூரகம், [4] அனாகதம், [5] விசுக்தி, (6] ஆக்கினை, [7] துரியம் எனும் சகஸ்ராதாரம்]]  
**சௌந்தரிய லகரி உரை** என்னும் உரைநூலானது சௌந்தர்ய லகரி என்னும் நூல் தோன்றிய 16 நூற்றாண்டிலேயே எழுதப்பட்டது. இந்த உரையின் சிறப்புப் பாயிரப் பாடலில் இந்த உரையாசிரியரின் பெயர் **தாழைநகர் எல்லான்** எனக் குறிபிடப்பட்டுள்ளது. இந்த எல்லானே எல்லப்ப நாவலர் என அறிஞர் மு. அருணாசலம் குறிப்பிட்டுக் காட்டுகிறார்.  
சௌந்தரியம் என்பது இங்குத் தேவியின் அழகினைக் குறிக்கும்.
# சௌந்தரிய லகரி உரை

## உரையமைதி

- இந்த நூல் எவ்வாறு அமைந்துள்ளது என்பதை உரையாசிரியர் நன்னூல் நூற்பா ஒன்றால் விளக்கிகிறார்.
- அம்பிகை நீலி என்பது பாவமே, நீலி என்பது நீலநிறத்தை உடையவளுக்கும், மனத்தின்கண் வைரத்தை உடையவளுக்கும் பெயராதலால், வைரம் உத்தமிக்குப் பொருந்தாது என்பது பற்றி நீலி என்றது பாவமே என்றார்.
- திரிவேணி சங்கமம் என்பது சோணை , கங்கை, யமுனை ஆகிய மூன்று ஆறும் கூடுமிடம். சோணை சிவப்பு. கங்கை தெளிந்து வரும் வெள்ளை. யமுனை கறுப்பு.
- புறநானூறு, நன்னூல், திருக்குறள், சம்பந்தர் தேவாரம், சுந்தரர் தேவாரம், திருவாசகம், திருக்கோவையார், கல்லாடம், சிந்தாமணி, கூத்தநூல் முதலான நூல்களிலிருந்து இவ்வுரையில் மேற்கோள்கள் தரப்பட்டுள்ளன.
- பாடல்தோறும் அமைந்துள்ள அணி அதன் வடமொழிப் பெயராலும், தமிழ்ப் பெயராலும் இந்த உரையில் சுட்டப்பட்டுள்ளது.
- உருத்திர யாமனம், வசிட்ட சங்கிதை, சனந்த சங்கிதை, காந்த சங்கிதை முதலான பல வடமொழி நூல்களின் பெயர்களும் உரையில் சுட்டப்பட்டுள்ளன.
- யோகம் பற்றிக் குறிப்பிடும் இடங்கள் தெளிவாக விளக்கப்பட்டுள்ளன.
- மூலாதாரம் தாமரைக் கிழங்கு போன்று இருக்கும்.
- அதில் இடை, பிங்கலை, சுழுமுனை என்னும் மூன்று நாடிகள் எழும்.
- இடையும் பிங்கலையும் மூக்கின் துளைகள் இரண்டிலும் ஓடும்.
- சுழுமுனையின் உச்சி 1000 இதழ் கொண்ட தாமரையாக தலையுச்சியில் மலர்ந்திருக்கும்.
- குண்டலினி சக்தி பாம்பின் வடிவம் போல் எழும்.
- மூலாதாரத்தில் குண்டலினி பாம்பு தன் படத்தை விரித்துக்கொண்டு உறங்கும். அதை எழுப்ப வேண்டும்.
- மூக்கின் துளைகளை ஒவ்வொன்றாக அடைத்துக்கொண்டு மூச்சை இழுத்து, அடக்கி, வெளிவிடவேண்டும்.
- அடக்கும்போது கும்பி என்னும் மலவாயைச் சுருக்கி விரித்து, மூலாதாரத்திலுள்ள குண்டலினி சத்தியை எழுப்ப வேண்டும். அப்போது சுவாதிட்டானத்தில் உள்ள அக்கினி மூண்டு எழும். அது சுழுமுனை வழியே உடலில் உள்ள 6 ஆதார நிலைகளையும் கடந்து உச்சந்தலையில் உள்ள ஆயிரம் இதழ்கொண்ட தாமரையாகிய சதாசிவத்தை எழுப்பும்.
- தத்துவம் 21 – பூதம் 5, தன்மாத்திரை 5, புலன் என்னும் ஞானேந்திரியம் 5, பொறி என்னும் கன்மேந்திரியம் 5, மனம் 1, ஆக 21
- வீடு என்பது குண்டலினி சக்தியைச் சதாசிவத்துடன் இணைப்பது.
- இரண்டு ரேகை சந்திப்பது சந்தி. மூன்று ரேகை சந்திப்பது வன்மம்.
**சௌவுந்தரிய லகரி எல்லப்ப நாவலர் உரை** என்னும் பெயரோடு இந்த உரைநூல் 1897 ஆம் ஆண்டு நல்லூர் ஆறுமுக நாவலரால் பரிசோதிக்கப்பட்டதை, சென்னை இட்டா பார்த்தசாரதி நாயுடு அவர்களால் தமது ஸ்ரீ பதமநாப விலாச அச்சகத்தில் பதிப்பிக்கப்பட்டது. 1907 அனவரதம்பிள்ளை பதிப்பு இதன் சிறப்பான பதிப்பு.
# சௌந்தரிய லகரி உரை

## கருவிநூல்

மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# அயன் மேன் 3

**அயன் மேன் 3** என்பது 2013 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் அயன் மேன் என்ற கதாபாத்திரத்தை மையமாகக் கொண்டு ஷேன் பிளாக் என்பவர் இயக்க, மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.  
இது 2008 இல் வெளியான அயன் மேன் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் ஏழாவது திரைப்படமும் ஆகும். கேவின் பிகே என்பவர் தயாரிக்கும் இந்த திரைப்படத்தில் ராபர்ட் டவுனி ஜூனியர், கிவ்வினெத் பேல்ட்ரோ, டான் செடில், கய் பியர்ஸ், ரெபேக்கா ஹால், ஸ்டெபானி சோஸ்டாக், ஜேம்ஸ் பேட்ஜ் டேல், ஜான் பெவ்ரோ மற்றும் பென் கிங்ஸ்லி போன்ற பலர் நடித்துள்ளார்கள்.  
அயர்ன் மேன் 3 ஏப்ரல் 14, 2013 அன்று பாரிஸில் உள்ள கிறாண்டு இறெட்சுல் திரையிடப்பட்டது, மேலும் மார்வல் திரைப் பிரபஞ்சத்தின் இரண்டாம் கட்டத்தின் முதல் படமாக 3 மே 2013 அன்று அமெரிக்காவில் வெளியிடப்பட்டது. இந்த திரைப்படத்தின் செயல்திறன், காட்சி விளைவுகள், அதிரடி காட்சிகள், நகைச்சுவை மற்றும் பிரையன் டைலரின் இசை ஆகியவற்றிக்கு விமர்சகர்களிடமிருந்து பாராட்டுக்களைப் பெற்றது.  
இப்படம் வசூல் ரீதியாக மிகப்பெரிய வெற்றியைப் பெற்றது, இது உலகளவில் 1.2 பில்லியன் டாலர்களை வசூலித்தது, இது 2013 ஆம் ஆண்டில் அதிக வசூல் செய்த இரண்டாவது படமாகவும், 1 பில்லியன் டாலருக்கும் அதிகமாக வசூலித்த பதினாறாவது படமாகவும், எல்லா நேரத்திலும் அதிகமாக வசூலித்த ஐந்தாவது படமாகவும் அமைந்தது.
# அயன் மேன் 3

## நடிகர்கள்

- ராபர்ட் டவுனி ஜூனியர் - டோனி இஸ்டார்க் / அயன் மேன்
- கிவ்வினெத் பேல்ட்ரோ - பேப்பர் போட்சு
- டான் செடில் - ஜேம்ஸ்
- கய் பியர்ஸ் - ஆல்ட்ரிச் கில்லியன்
- ரெபேக்கா ஹால் - மாயா ஹேன்சன்  
- ஸ்டெபானி சோஸ்டாக் - எரிக் சவின் - எல்லன் பிராண்ட்
- ஜேம்ஸ் பேட்ஜ் டேல்
- ஜான் பெவ்ரோ - கப்பி கோகன்
- பென் கிங்ஸ்லி - ட்ரெவர் ஸ்லேட்டரி
- டை சிம்ப்கின்ஸ் - ஹார்லி கீனர்
# அயன் மேன் 3

## தமிழில்

ஏப்ரல் 26 ஆம் திகதி ஆங்கிலத்தில் மட்டுமன்றி தமிழும் வெளியானது. ஆங்கிலத்தில் 30 திரையரங்குகளில் 3D இலும், தமிழில் 100 திரையரங்களில் 2D இலும் வெளியானது.
# சக்ராயுதம்

இந்து தொன்மவியலின் அடிப்படியில் **சக்ராயுதம்** என்பது திருமாலின் ஆயுதங்களில் ஒன்றாகும். இந்த ஆயுதத்தினை சக்கரத்தாழ்வார் என வடிவமிட்டு வைணவர்கள் வணங்குகிறார்கள். விஷ்ணுவின் கரங்களில் ஒன்றில் காணப்படும் சுதர்சன சக்ராயுதத்தில் உறையும் தேவனே சுதர்சன் எனப்படுகிறார். இந்த சக்கரம் சுதர்சன சக்கரம் என்று வழங்கப்படுகிறது. காத்தல் தொழிலைக் கொண்ட விஷ்ணுவிற்கு துஷ்டநிக்ரஹம் செய்ய இந்த ஆயுதம் உறுதுணைபுரிகிறது. ஆயுதங்களில் இராஜனாக இருப்பதால் இவரை ஹேதிராஜன் என்றும் கூறுவர். இவர் உக்கிர வடிவினர். சக்கரராயர் என்ற பெயருமுண்டு. வைணவர்கள் விஷ்ணுவின் இந்தச் சக்கர சக்தியை சக்கரத்தாழ்வார் என்று அழைப்பதுண்டு. ஆனிச் சித்திரையில் சுதர்சன ஜயந்தி கொண்டாடப்படுகிறது. திருவாழி ஆழ்வான், திகிரி, ஹேதிராஜன், சக்கரத்தண்ணல் நேமிதரங்கம் என்ற பல்வேறு பெயர்களால் இவர் அழைக்கப்படுகிறார்.  
சுதரிசனம், சுதர்சனம் என பல பெயர்களில் இவ்வாயுதம் வழங்கப்படுகிறது.
# சக்ராயுதம்

## பெருமை

திருவாழி ஆழ்வானான இந்தச் சக்கரத்தண்ணலின் பெருமை சொல்லுதற்கரியது. இவர் ஞானம் வழங்குபவர்; ஆரோக்கியம், அளிப்பவர்; செல்வம் தருபவர்; பகைவர்களை நீக்குபவர்; மோட்சத்திற்கு வழி செய்பவர். தீராத நோய்களைத் தீர்க்கும். போர்முனையில் வெற்றியைத் தேடித்தரும். சுருங்கக்கூறின், எல்லாவிதமான சத்ருக்களையும் நீக்கி மங்களம் அளிக்கவல்லது. சக்கரத்தாழ்வாரை முறையோடும் நெறியோடும் வழிபடுபவர்கள் உடல் நலமும், நீண்ட ஆயுளும், நீங்காத செல்வமும் பெறுவதுடன் தாங்கள் வேண்டும் வரங்களும் குறைவின்றி பெறக்கடவர் என்று சுதர்சன சதகம் என்னும் நூலில் விரிவாகக் கூறப்பட்டிருக்கிறது. நூறு பாசுரங்கள் கொண்ட இந்நூலினைப் பாராயணம் செய்வதால் எத்தகைய ஆபத்துகளிலிருந்தும் விடுபெறலாம் என்பது நம்பிக்கை. சிறந்த சுதர்சன உபாசியாக விளங்கிய ஸ்வாமிதேசிகர் ஸ்ரீசுதர்ன அஷ்டகம் என்ற பாமாலையினை சக்கரத்தாழ்வாருக்குச் சூட்டியிருக்கிறார்.
# சக்ராயுதம்

## சக்ராயுத குணங்கள்

என்று போற்றப்படும் சுதர்சன சக்கரம் ஓர் ஆயுதபுருஷராகவும் விஷ்ணுவின் சீரிய அம்சமாகவும் வணங்கப்படுகிறார்]]
சக்ராயுதமானது ஒரு முறை ஏவினால் எவரைக் கொல்ல வேண்டும் என மனதில் நினைத்திருக்கிறோமோ அவரைக் கொல்லும் என்று நம்பப்படுகிறது. ஒரு முறை ஏவினால் கொன்றுவிட்டு மீண்டும் ஏவியவரிடமே வந்து சேரும் என்பதும் அதன் குணங்களாகும். இந்த ஆயுதத்தினை வளரியோடு ஒப்பிட்டு நோக்கலாம்.  
விஷ்ணு புராணம் சக்ராயுதம் சூன்யப்பாதையில் செல்கிறது என்றும், திருமாலின் விரலிலிருந்து செல்லும் சக்ராயுதம், எதிரைகளை அழித்து மீண்டும் திருமாலின் கரங்களை வந்தடையும் என்றும், இவ்வாறு எதிரிகளை அழிக்கச் செல்லும் போது அதன் வேகம் ரன்ஸகதி என்று அழைக்கின்றனர்.
# சக்ராயுதம்

## சிவனுக்கு அருள்புரிந்த சக்ராயுதம்

ஒரு சமயம் பிரம்ம தேவனுடைய தலையை பரமசிவன் கொய்ததனால் ஏற்பட்ட துயரினை நிவர்த்திக்க பரமசிவன் திருமாலை வேண்டினார். திருமால் பரமசிவனுக்கு பத்திரிகாசிரமத்தில் சுதர்சன வழிபாட்டை விளக்கி, சக்கரத்தாழ்வாரை வழிபடும்படி அருளினார். அதன்படி பரமசிவனும் கயிலாயத்தில் முறைப்படி சக்கரத்தாழ்வாரை வழிபட பிரம்ம தேவனின் தலையைக் கொய்ததனால் ஏற்பட்ட பாதகங்கள் நிவர்த்தியாயின. தேவர்கோன் முதலான சகல தேவர்களும் பரமசிவனிடமிருந்து சுதர்சன வழிபாட்டை அறிந்து சக்கரத்தாழ்வாரை வழிபட்டு திருவருளைப் பெற்றார்கள்.
# சக்ராயுதம்

## காண்க

- சிவாயுதங்கள்
# திருநெல்லி மகாவிஷ்ணு கோயில்

**திருநெல்லி மகா விஷ்ணு கோயில்** என்பது கேரளத்தின், வயநாடு மாவட்டத்தில் அமைந்துள்ள பழமையான விஷ்ணு கோயில்களில் ஒன்று. இது பிரம்மகிரி மலைக்குன்றை அடுத்த திருநெல்லியில் அமைந்துள்ளது. இந்தக் கோயிலின் கூத்தம்பலக் கூடத்தில் புகழ்பெற்ற சுவர் ஓவியங்கள் வரையப்பட்டுள்ளன. அருகே உள்ள புனித மலை ஊற்றான *பாபநாசி* நீரானது பாவங்களைத் தீர்க்கக்கூடியது என்று கருதப்படுகிறது.
# திருநெல்லி மகாவிஷ்ணு கோயில்

## பஞ்ச தீர்த்தம்

இந்தக் கோயிலின் தெற்குப் பக்கமுள்ள பஞ்ச தீர்த்தக்குளம் ஒரு புனிதக் குளமாக கருதப்படுகிறது. ஐந்து புனித ஆறுகளின் நீர் இக்குளத்தில் கலப்பதாக ஐதீகம். இதுவே இக்குளத்தின் பெயருக்குக் காரணம். இக்குளத்தின் நடுவே ஒரு மேடு உள்ளது. அதை அடைய ஒரு கல்பாலம் உள்ளது. இந்த மேட்டில் சரிவான கல் ஒன்று உள்ளது. இதை மகாவிஷ்ணுவின் பாதம் என்று கருதி விஷ்ணு பாதம் என்று அழைக்கின்றனர்.
# பிரம்மகிரி

**பிரம்மகிரி** மலைத்தொடர் மேற்குத் தொடர்ச்சி மலையில் உள்ளது. இது கர்நாடகத்தின் குடகு மாவட்டத்திற்கும், கேரளத்தின் வயநாடு மாவட்டத்திற்கும் உள்ள எல்லையில் அமைந்துள்ளது. இதன் மேற்பகுதியில் அதிகளவிலான மரங்கள் உள்ளன. வனவாழ் உயிரினங்களும் மிகுந்து காணப்படுகின்றன.
# பிரம்மகிரி

## சுற்றுலாவுக்கான இடங்கள்

திருநெல்லி கோவில் என்னும் திருமால் கோவில் இம்மலையின் கேரளப் பகுதியில் அமைந்துள்ளது.
# திருநெல்லி

**திருநெல்லி** என்பது இந்தியாவின் கேரள மாநிலத்தில் உள்ள வயநாடு மாவட்டத்தில் உள்ள ஒரு ஊர் ஆகும்.  
இந்த ஊரில் அமைந்துள்ள திருநெல்லி கோயில் மிகவும் பிரசித்தி பெற்ற கோயிலாகும்.
# திருநெல்லி

## மக்கள்தொகையியல்

இந்திய மக்கள்தொகை கணக்கெடுப்பின்படி, திருநெல்லியில் 5,774 ஆண்கள் மற்றும் 5,945 பெண்கள் உட்பட 11,719 பேர் உள்ளனர்.
# திருநெல்லி

## போக்குவரத்து

திருநெல்லி ஊரை மானந்தவாடி அல்லது கல்பற்றாவில் இருந்து அணுகலாம். பெரிய மலை சாலை மானந்தவாடியை கண்ணூர் மற்றும் தலச்சேரியுடன் இணைக்கிறது. தாமரச்சேரி மலைப்பாதையானது கோழிக்கோடு கல்பற்றாவை இணைக்கிறது. குற்றியாடி மலைப்பாதை வடகரையை கல்பற்றா மற்றும் மானந்தவாடியுடன் இணைக்கிறது. பால்ச்சுரம் மலைப்பாதை கண்ணூர் மற்றும் இரிட்டியை மானந்தவாடியுடன் இணைக்கிறது. நிலம்பூரில் இருந்து ஊட்டி செல்லும் சாலையும் மேப்பாடி ஊரின் வழியாக வயநாட்டுடன் இணைக்கப்பட்டுள்ளது.  
கருநாடகத்தில் இருந்து பயணித்தால், திதிமதி-கோனிகொப்பால்-பொன்னம்பேட்டை-குட்டா (அனைத்தும் குடகு மாவட்டத்தில் உள்ள) நகரங்கள் வழியாக சாலை வழியாக அணுகலாம்.  
அருகிலுள்ள தொடருந்து நிலையம் மைசூரில் உள்ளது. அருகிலுள்ள வானூர்தி நிலையங்கள் கோழிக்கோடு பன்னாட்டு வானூர்தி நிலையம்-120&nbsp;கி.மீ., பெங்களூரு பன்னாட்டு வானூர்தி நிலையம்-290&nbsp;கி.மீ., மற்றும் கண்ணூர் பன்னாட்டு வானூர்தி நிலையம்-58&nbsp;கி.மீ. ஆகும்
# திருநெல்லி

## மேலும் பார்க்கவும்

- கட்டிக்குளம்
- மானந்தவாடி
- வள்ளியூர்க்காவு
- கட்டிக்குளத்திற்கு அருகில் உள்ள திருநெல்லி கோவிலில் இருந்து ஏழு கிலோமீட்டர் தொலைவில் உள்ள **பட்சி பாதாளம்** மலையேற்ற தளமாகும். குன்றின் மீது ஏராளமான பறவைகள் நிறைந்த பழங்கால குகை உள்ளது.
# மரீசி

**மரீசி** என்பவர் இந்து தொன்மவியலின் அடிப்படையில் பிரம்மாவின் குமாரன் ஆவார். மரீசி மகரிஷியின் மனைவிக்கு கலை என்று பெயர். இவர்களுக்கு காசிபர் என்ற மகனும், பூர்ணிமா என்ற மகளும் உள்ளனர். மேலும் மரீசி சப்த ரிஷிகள் எனப்படும் ஏழு பெரும் ரிசிகளுள் ஒருவரும், பிரம்மாவின் படைப்பு தொழிலை செய்ய உருவாக்கப்பெற்ற பிரஜாபதிகளுள் ஒருவருமாவார்.
# மரீசி

## தோற்றம்

பிரம்மா தன் படைப்புத் தொழிலுக்கு உதவியாக இருக்க சனத்குமாரர் முதலிய சனகாதி முனிவர்கள் ஆகியோரைத் தோற்றுவித்தார். ஆனால், அவர்கள் சிவபெருமானை நோக்கி தவமிருந்து மெய்ஞானத்தினை அடையச் சென்றதால், நாரதர், தட்சன், வசிட்டர், பிருகு, கிரது, புலஸ்தியர், அங்கரிசர், அத்திரி, மரீசி ஆகியோரை பிரம்மா தோற்றுவித்து தனக்கு உதவியாக இருக்கும்படி செய்தார்.
# மரீசி

## மானசரோவர் ஏரி தோற்றம்

ஒரு முறை மரீசி சிவபெருமானை 12 ஆண்டுகள் தாந்திரீக முறைப்படி வணங்க முடிவுசெய்தார். ஆனால் கையிலை முழுவதும் நீர்நிலைகள் பனியாக உறைந்து நின்றன. தாந்திரீக முறைப்படி குளித்து ஈர உடையுடனே வழிபடவேண்டும் என்ற நியதியுள்ளதால் மரீசியால் சிவபெருமானை வணங்க இயலவில்லை. எனவே தனது தந்தையான பிரம்மாவிடம் அபயம் வேண்டினார்.  
பிரம்மாவும் கைலாயம் மலையிலுள்ள பனிக்கட்டிகளை உருகச் செய்து அதிலிருந்து மானசரோவர் என்ற ஏரியை உருவாக்கி தந்தார்.
# ஆனந்தம் ஆனந்தமே...

**சீத்தம்மா வகிட்லோ சிரிமல்லே செட்டு** என்பது 2013 ஆம் ஆண்டில் வெளியான தெலுங்குத் திரைப்படம் ஆகும். இதை ஸ்ரீகாந்து அடலா என்பவர் இயக்கியுள்ளார். வெங்கடேஷ் (நடிகர்), மகேஷ் பாபு, அஞ்சலி, சமந்தா ஆகியோர் முதன்மை வேடங்களில் நடித்துள்ளனர். பிரகாஷ்ராஜ், ஜெயசுதா ஆகியோர் துணை வேடங்களில் நடித்துள்ளனர். இது ஜனவரி 11, 2013 அன்று வெளியானது.  
இது தமிழில், ஆனந்தம் ஆனந்தமே என்ற பெயரில் வெளியாகவுள்ளது.
# ஆனந்தம் ஆனந்தமே...

## நடிகர்கள்

- வெங்கடேஷ் - பெரியடு
- மகேஷ் பாபு - சின்னடு
- அஞ்சலி - சீதா
- சமந்தா - கீதா
- பிரகாஷ் ராஜ்
- ஜெயசுதா
- ரோகினி
- ராவ் ரமேஷ் - கீதாவின் தந்தை
- அபிநயா - சின்னி
- கோட்டா சீனிவாச ராவ் - பிரம்மாந்த ராவ்
- ரம பிரபா - சீதாவின் பாட்டி
- வேனு மகாதேவ் -ஓம்கார்
- ரவி பாபு
- முரளி மோகன் - எம்.எல்.ஏ
- சீனிவாச ரெட்டி - பெத்தோடு நண்பன்
# பி. ஜி. வுட்ஹவுஸ்

**சர் பெல்ஹம் கிரென்வில் வுட்ஹவுஸ்** (15 அக்டோபர் 1881 - 14 பிப்ரவரி 1975) ஓர் ஆங்கில நகைச்சுவை எழுத்தாளர். அவருடைய எழுத்துகளில் புதினங்கள், சிறுகதைகள், நாடகங்கள், கவிதைகள், பாடல்கள், கட்டுரைகள் உட்பட்ட அனைத்தும் அடங்கும். எழுபது ஆண்டு காலம் தொடர்ந்து எழுதியவர். அவர் எழுத்துகள் இன்றும் பரவலாக வாசிக்கப்படுகின்றன. அரசியல் ரீதியாகவும், சமுதாய ரீதியாகவும் பல தடுமாற்றங்களைத் தன் வாழ்வில் சந்தித்ததால், ஃபிரான்சிலும் அமெரிக்காவிலும் அவர் மிகுதியான வாழ்க்கையைக் கழித்தார். ஆனாலும் இவரது முக்கிய எழுத்துக்களம், பிறப்பு, படிப்பு, இளமைகாலம் என இவரது வாழ்க்கையைப் பிரதிபலிக்கும் வகையில், முதலாம் உலகப்போருக்கு முன்னும் பின்னும் இருந்த ஆங்கிலேய மேல்தட்டு மக்கள் வாழ்க்கையைச் சார்ந்ததாக இருந்தது.  
ஓர் அங்கீகரிக்கப்பட்ட ஆங்கில உரைநடை விற்பன்னரான வுட்ஹவுஸ், அவருடைய சமகாலத்தவர்களான ஹிலாய்ரெ பெல்லாக், எவெலைன் வாக் மற்றும் ரட்யார்ட் கிப்ளிங் அவர்களிடையேயும், அண்மைய எழுத்தாளர்களான ஸ்டீபன் ஃபிரை, டக்லஸ் ஆடம்ஸ், ஜே. கே. ரௌலிங் மற்றும் ஜான் லெ கர்ரே போன்றோரிடையேயும் நன்மதிப்பு பெற்றவர்.  
இன்று ஜீவ்ஸ் மற்றும் பிலான்டிங்ஸ் காஸ்ட்ல் புதினங்களாலும், சிறுகதைகளினாலும் அறியப்படுபவர். வுட்ஹவுஸ் மேலும் ஒரு நாடககர்த்தாவும், பாடலாசிரியரும் ஆவார். அவர் பதினைந்து மேடை நாடகங்களுக்கு பகுதி எழுத்தாளர் ஆவார். முப்பது இசை-நகைச்சுவை நாடகங்களில், இருநூற்றைம்பது பாடல்களில் பங்குகொண்டிருக்கிறார். இவை பெரும்பாலும் ஜெரோம் கெர்னும் கய் போல்டனும் தயாரித்த நாடகங்களாகும். அவர் கோல் போர்ட்டருடன் *எனிதிங் கோஸ்*(1934) என்ற இசை நாடகத்தில் பணிபுரிந்திருக்கிறார். கெர்ன்ஸ் இசையில் புகழ்பெற்ற *ஷோ போட்* இசை நாடகத்தில் வரும் *பில்* பாடல் வரிகளை எழுதியிருக்கிறார். கெர்ஷ்வின் - ராம்பர்க் அவர்களின் நாடகமான *ரோசலி*யில்(1928), சிக்மன்ட் ராம்பர்க் இசைக்கு வரிகள் புனைந்திருக்கிறார். ருடால்ஃப் ஃப்ரிம்லுடன் அவருடைய இசைநாடகமான *தி திரீ மஸ்கெட்டியர்சில்* (1928) பணிபுரிந்திருக்கிறார். அவர் பாடலாசிரியர்களின் காட்சியகத்தில் இடம் வகிக்கிறார்.
# கந்தர்வர்

, 10ஆம் நூற்றாண்டு சிற்பம், வியட்நாம்]]  
**கந்தர்வர்கள்** என்போர் இந்து தொன்மவியலின் அடிப்படையில் பதினெட்டு கணங்களில் ஒரு இனக்குழுவாவர்.  
இவர்கள் கந்தவர் லோகத்தில் வசிக்கின்றார்கள்.  
இவர்கள் மனிதர்களுக்கும், தேவர்களுக்கும் தொடர்பாக இருப்பவர்கள். இவர்கள் எப்பொழுதும் மகிழ்வாக பாடிக்கொண்டும், ஆடிக்கொண்டும் இருப்பார்கள். ஆடல் கலையில் வல்லவர்களாகவும், யாழ் போன்ற இசைக்கருவிகளை மீட்கும் சக்தி படைத்தவர்களாகவும் கருதப்படுகின்றனர். சித்தரம், நடனம், இசை போன்ற கலைகள் கந்தர்வ வேதம் என்று அழைக்கப்பெற இவர்களே காரணமாகும். அரம்பையர்கள், கந்தவர்களுடன் ஆடல் பாடல்களில் ஈடுபடுவர்.  
தேவலோகத்தில் கச்யபப் பிரஜாபதி அரிஷ்டா தம்பதிகளுக்கு பிறந்தவர்களே கந்தர்வர்கள்.
கந்தவர்கள் பிரம்மனின் மூக்கில் இருந்து தோன்றியவர்கள் என்ற கருத்தும் உள்ளது. இவன் பிரம்மாவையும், சந்திரனையும் வழிபடுகின்றனர்.
# கந்தர்வர்

## காண்க

- தேவர்
- அரம்பையர்கள்
- தேவ உலகம்
- கணங்கள்
# ஆர். எஸ். சுபலட்சுமி

**சகோதரி சுப்பலட்சுமி** (*R. S. Subbalakshmi*, ஆகத்து 18, 1886 - திசம்பர் 20, 1969) என்றழைக்கப்பட்ட **ஆர். எஸ். சுப்பலட்சுமி** பெண்ணியத்திற்காகப் பாடுபட்ட சமூக சீர்திருத்த சிந்தனையாளரும் தென்னகத்தின் முதல் பட்டதாரிப் பெண்மணியுமாவார்..
# ஆர். எஸ். சுபலட்சுமி

## வாழ்க்கை

சென்னையில் மயிலாப்பூரில் ஒரு பிராமணக் குடும்பத்தில் பிறந்தவர். இவருடைய தந்தை சுப்பிரமணிய அய்யர். அரசுப் பொதுப்பணித்துறையில் பொறியாளராகப் பணியாற்றியவர். தாயார் விசாலாட்சி. இவர்களது முதல் குழந்தையாகப் பிறந்தவர் சுப்பலட்சுமி. இவரது குடும்பம் தஞ்சாவூர் மாவட்டம் ரிஷியூர் என்ற ஊரை பூர்வீகமாக கொண்டது. சைதாப்பேட்டையில் தனது ஆரம்பக்கல்வியைப் பயின்றார். ஒன்பதாவது வயதில் நான்காம் வகுப்புத் தேர்வில் செங்கல்பட்டு மாவட்டத்தில் முதல் மாணவியாக தேரினார்.  
1898 இல் 11 ஆவது வயதில் சுப்பலட்சுமிக்கு திருமணம் நடைபெற்றது. ஆனால் உடனே திருமணமான சில வாரங்களிலேயே தன் கணவனை இழந்தார். கல்வியின் மீதுள்ள ஆர்வத்தால் எழும்பூரிலிருந்த பிரசிடென்சி மேல்நிலை மற்றும் பயிற்சிப் பள்ளியில் தனது கல்வியைத் தொடர்ந்தார். 1905 மெட்ரிகுலேசன் தேர்வில் எல்லாப்பாடங்களிலும் முதலாவதாகத் தேறினார். கல்வி மட்டுமின்றி வீணை மீட்டுவதிலும் பயிற்சியெடுத்துக் கொண்டார்.  
1898இல் பின்னர் ஜார்ஜ் டவுனிலிருந்த பிரசன்டேசன் கான்வென்டில் எப். ஏ வகுப்பில் சேர்ந்தார். 1908இல் பி. ஏ வகுப்பில் சேர்ந்து 1911ஆம் வருடம் முதல் பிராமணக் குடும்பத்துப் பட்டதாரியாகவும் தென்னகத்தின் முதல் பட்டதாரிப் பெண்மணியாகவும் தேர்வு பெற்றார்.  
மதராசு மாநில சட்ட மேலவை நியமன உறுப்பினராக 1952 முதல் 1957 வரை பணியாற்றினார்.
# கணங்கள்

**கணங்கள்** என்போர் இந்து தொன்மவியலின் அடிப்படையில் பதினெட்டு இனக்குழுக்கள் ஆவர்.  
இவர்களை பதினெண் கணங்கள் என்பர். இவர்களுக்கு அதிபதியான காரணத்தினால் சிவமைந்தனான விநாயகர் *கணபதி* என்று அழைக்கப்பெறுகிறார்.
# கணங்கள்

## பதினெண் கணங்கள்

1. சப்தரிஷிகள் & வாலகில்யர்கள்
1. தேவர்கள்
1. அரம்பையர்கள்
1. அசுரர்கள்
1. தானவர்கள்
1. தைத்தியர்கள்
1. நாகர்கள்
1. கருடர்கள்
1. கிண்ணரர்கள்
1. கிம்புருசர்கள்
1. யட்சர்கள் & யட்சினிகள்
1. வித்தியாதரர்கள்
1. அரக்கர்
1. கந்தர்வர்கள்
1. சித்தர்கள்
1. சாரணர்கள்
1. பூத கணங்கள்
1. பிசாசர்கள்
# கணங்கள்

## மற்றொரு பட்டியல்

1. தேவர்கள்
1. சித்தர்கள்
1. அசுரர்
1. தைத்தியர்கள்
1. கருடர்கள்
1. கின்னரர்
1. நிருதர்
1. கிம்புருடர்
1. காந்தர்வர்
1. இயக்கர்கள்
1. விஞ்சையர்
1. பூத கணங்கள்
1. பிசாசர்கள்
1. அந்தரர்
1. முனிவர்கள்
1. உரகர்கள்
1. ஆகாய வாசியர்
1. போக பூமியர்
# கணங்கள்

## காண்க

- லோகம்
- அரம்பையர்கள்
# விக்கிப்பீடியா:முதற்பக்கக் கட்டுரைகள்/ஏப்ரல் 28, 2013

**மட்டக்களப்பு**, இலங்கையின் கிழக்குக் கரையோரம் அமைந்துள்ள முக்கிய நகரங்களுள் ஒன்று. இது நாட்டின் ஒன்பது மாகாணங்களுள் ஒன்றான கிழக்கு மாகாணத்திலுள்ள மிகப் பெரிய நகரமும், மட்டக்களப்பு நிர்வாக மாவட்டத்தின் தலைநகரமும் ஆகும். தமிழ் மக்களைப் பெரும்பான்மையாகக் கொண்ட மட்டக்களப்பு மாவட்டத்தில் பெருமளவில் முஸ்லிம் மக்களும் வாழ்கின்றனர். மட்டக்களப்பானது "மீன் பாடும் தேன் நாடு" என அழைக்கப்படுகின்றது. இதன் எல்லைகளாக திருகோணமலை, பொலன்னறுவை, அம்பாறை ஆகிய மாவட்டங்கள் அமைகின்றன. கொழும்பிலிருந்து இது 301 கி.மீ. தொலைவில் அமைந்துள்ளது. கல்லடிப் பாலத்திலிருந்து ஒலியற்ற இரவு நேர முழுமதி தினங்களில் அவதானிக்கும் போது ஓர் இன்னிசை கேட்பதாகக் கூறப்படுகிறது. இது ஊரிகளினுள் நீர் புகுந்தெழுவதால் ஏற்படும் இசை என நம்பப்படுகின்றது. ஆயினும் மீன்கள்தான் இசையெழுப்பின என்ற கருத்தும் பிரதேசவாசிகளிடம் காணப்படுகிறது. இதன் காரணமாக மட்டக்களப்பு 'மீன் பாடும் தேன் நாடு' எனப் பன்னெடுங் காலமாக அழைக்கப்படுகின்றது. **மேலும்...**
---  
பண்டையத் **தமிழர் அளவை முறைகள்** மிகவும் ஆய்ந்து நோக்கத்தக்கவை. அந்தக் காலக்கட்டங்களில் தமிழர்கள் மனக்கணக்குகள்தான் செய்தார்கள் என்று சிலரும் சிறந்த அளவை முறைகளைப் பயன்படுத்தினர் என்றும் பல ஆய்வாவாளர்களும் , அறிஞர்களும் கூறுகின்றனர். பண்டைய கட்டடக்கலைகளிலும் முழம் என்ற அளவையே தமிழர்கள் பின்பற்றியிருக்கிறார்கள். இதற்குச் சான்றாகப் பல முழக்குச்சிகளை ( ஒன்று அல்லது இரண்டு முழம் நீளம் உள்ள) பயன்படுத்தியதாகத் ஆய்வாவாளர்கள் கண்டறிந்து உள்ளார்கள்.பூச்சரங்கள் வாங்கும்போது நீட்டலளவான முழம் என்ற அளவினால் பயன்படுத்தும் முறையை இன்றும் வழக்கில் உள்ளதைப் பார்க்கலாம். பால், எண்ணெய்களை (நீர்மம்) அளப்பதற்குத் தமிழர்கள் உழக்கு என்ற அளவை உருவாக்கி இருக்கிறார்கள். அதற்குச் சான்றாக ஓர் உழக்கு, இரு உழக்கு அளவிலான செப்பு, பித்தளை, வெள்ளியினாலான உழக்குகளும் படி என்ற அளவைக்கருவியும் தமிழர்களின் அன்றாட வாழ்க்கையில் இன்றும் பயன்படுத்துவதைக் காணலாம். ஆகவே தமிழர்களின் அளவை முறைகள் தனித்துவம் வாய்ந்ததாக அமைகின்றன. **மேலும்...**
# தி. த. சரவணமுத்துப்பிள்ளை

**தி. த. சரவணமுத்துப்பிள்ளை** (1865 - 1902) ஈழத்து எழுத்தாளர், தமிழறிஞர். தமிழின் முதல் வரலாற்றுப் புதினமான மோகனாங்கி என்ற புதினத்தை 1895 ஆம் ஆண்டில் எழுதி வெளியிட்டவர்.  
இலங்கையின் திருகோணமலையைப் பிறப்பிடமாகக் கொண்ட சரவணமுத்துப்பிள்ளை, திருகோணமலை அரச உத்தியோகத்தரான தம்பிமுத்துப்பிள்ளை என்பவரின் மகன். தி. த. கனகசுந்தரம்பிள்ளையின் தம்பி. தனது 15வது அகவையில் சென்னை சென்று பச்சையப்பன் கல்லூரியிலும், சென்னை மாநிலக் கல்லூரியிலும் கல்வி கற்றார். தத்தைவிடு தூது என்ற பெண் விடுதலைச் செய்யுள்களையும் எழுதினார்.
# தி. த. சரவணமுத்துப்பிள்ளை

## எழுதி வெளியிட்ட நூல்கள்

- தென்கைலாய மென்னுந் திரிகோணாசலத்திலெழுந்தருளிய முத்துக்குமாரசுவாமி பேரிற் சொல்லிய 'இரட்டைமணிமாலை', சென்னை சிறீநிலைய அச்சுக்கூடம், 1883
- தத்தைவிடு தூது, சென்னை சிறீநிலைய அச்சுக்கூடம், 1892
- தமிழ்ப்பாஷை, தமிழியல் ஆய்வு, 1892 (மறுபதிப்பு: 2013)
- திருக்கோணமலை ஸ்ரீ முத்துக்குமார சுவாமி திருப்பொன்னூஞ்சல், 1895
- மோகனாங்கி, 1895
# தேசிங்கு

**இராஜா தேசிங்கு** அல்லது **இராஜா தேஜசிங்** என்பவர் சொருப்சிங்கின் வீரமகன் ஆவார். பொந்தில் ராஜ்புத் வம்சாவளியான இவர் கி.பி. 1714 ஆம் ஆண்டில் செஞ்சியை ஆட்சி செய்தார்.  
கி.பி. 1677 முதல் மராத்தியர் வசம் இருந்த செஞ்சிக் கோட்டையை முகலாயப் பேரரசர் அவுரங்கசீப்பின் படைத்தலைவர் சுல்பிகர் அலி கான் தலைமையில், ஆற்காடு நவாப், மதுரையின் ராணி மங்கம்மாள் ஆகியோர் இணைந்து, 1690 செப்டம்பரில் செஞ்சியை முற்றுகையிட்டனர். எட்டாண்டுகள் நீடித்த முற்றுகையின் முடிவில் 1698 இல் கோட்டை முகலாயர் வசம் வந்தது. கோட்டை முகலாயர் வசம் வந்த பிறகு கோட்டையின் தலைவராக புத்தோல்கண்ட் ராஜ்புத் இனத்தவரான *சரூப் சிங்*கை நியமித்தார். இவரது மகன்தான் தேசிங்கு ஆவார்.
# தேசிங்கு

## போர்

தேசிங்கு ஆற்காடு நவாபின் மேலதிகாரத்தை ஏற்க மறுத்து, அவருக்குக் கப்பம் கட்டவில்லை. இதனால் ஆற்காடு நவாப் சதயத் உல்லாகான்-I கி.பி. 1714 ஆம் ஆண்டு செஞ்சி மீது படையெடுத்தார். செஞ்சி நகருக்கு அருகில் ஒரு முக்கிய போர் நடந்தது. தேசிங்குராஜன் வீரமாக அவருடைய "நீலவேணி" என்னும் குதிரையுடன் போரிட்டார். அவருக்கு முகமது கான் என்ற நண்பர் தன்னுடைய "பஞ்ச கல்யாணி" என்ற குதிரையுடன் உதவினார். நவாப்பின் 8,000 குதிரைவீரர்களை கொண்ட படையை எதிர்த்து தேசிங்கின் 350 குதிரைவீரர்கள் கொண்ட படை போரிட்டது.
# தேசிங்கு

## மரணம்

அப்போது பீரங்கி குண்டுகள் பொழிய, நடந்த போரில் *நீலவேணிக்குதிரை* கால் வெட்டப்பட்டு கொல்லப்பட்டது. தன்னை எப்படியும் கொன்றுவிடுவார்கள், முதுகில் குண்டு பாய்ந்து இறந்தால் புறமுதுகுகாட்டி ஓடிய மன்னன் என வரலாறு சொல்லும் என கருதிய ராஜா தேசிங்கு, தன் வாளை வானத்தில் எறிந்து மார்பைக்காட்டி வீரமரணம் அடைந்தார். 18 வயதேயான தேசிங்குராஜன் போரில் மரணமடைந்து அவரது குறுகிய கால ஆட்சி வீழ்ந்தது. ஆற்காடு நவாப் செஞ்சியைக் கைப்பற்றினார். தேசிங்கின் புதிதாய் திருமணமான மனைவி ராணிபாய் உடன் கட்டையேறினார். அவ்வரசியின் வீரத்தைப் பாராட்டி ஆற்காடு நவாப் இராணிப்பேட்டை என்ற ஊரை ஆற்காட்டுக்கு அருகில் உண்டாக்கினார்.
# தேசிங்கு

## உடல் நல்லடக்கம்

வீரமரணம் அடைந்த ராஜா தேசிங்குவின் உடலை அப்படியே விட்டுவிட்டு செல்லாத ஆற்காடு நவாப் சதயத் உல்லாகான், செஞ்சிக்கு கொண்டு வந்து அரசு மரியாதையுடன் அடக்கம் செய்தார். தேசிங்கு மற்றும் அவரது படைதளபதி முகமது கான் ஆகியோரின் சமாதிகள் நீலாம்பூண்டி என்ற சிற்றூரில் உள்ளன.
# தேசிங்கு

## திரைப்படம்

இம்மன்னனின் கதையை மையமாகக் கொண்டு 1936 ஆம் ஆண்டு *ராஜா தேசிங்கு* என்னும் தமிழ்த் திரைப்படம் வெளியானது. ராஜா சந்திரசேகர் இயக்கத்தில் வெளிவந்த இத்திரைப்படத்தில் டி. கே. சுந்தரப்பர், வி. எஸ். மணி மற்றும் பலர் நடித்திருந்தனர். பின்னர் 1960இல் ம. கோ. இராமச்சந்திரன் நடித்த ராஜா தேசிங்கு என்னும் தமிழ்த் திரைப்படம் வெளியானது.
# ராஜா தேசிங்கு (1960 திரைப்படம்)

**ராஜா தேசிங்கு** (*Raja Desingu*) 1960 ஆம் ஆண்டு செப்டம்பர் மாதம் 2 ஆம் தேதியன்று வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், எஸ். எஸ். ராஜேந்திரன், பி. பானுமதி மற்றும் பலரும் நடித்திருந்தனர். இப்படம் வரலாற்று வீரர் தேசிங்கு ராஜாவை பற்றியதாகும்.. இதே கதையினை ஒட்டி 1936-ஆம் ஆண்டும் இதே தலைப்பில் "ராஜா தேசிங்கு" என்ற படம் வெளியாயிற்று.  
ஜி.ராமநாதன் இசையமைத்துள்ள இப்படத்திற்கு உடுமலை நாராயண கவி, கண்ணதாசன் மற்றும் தஞ்சை என்.ராமையா தாசு ஆகியோர் பாடல்களை எழுதியுள்ளனர்.
# அலெப்போ

**அலெப்போ ** (*Aleppo*, / *ஹலப்*), சிரியாவின் வடமேற்குப் பகுதியில் திமிஷ்கிலிருந்து 310 கிலோமீட்டர்கள் (193 மைல்கள்) தொலைவிலுள்ள ஓர் பெரிய நகரமாகும். சிரியாவின் மிகுந்த மக்கள்தொகை உள்ள ஆளுநகரகமான (மாநிலம்) அலெப்போ ஆளுநகரத்தின் தலைநகரமாகவும் விளங்குகிறது. 2,132,100 (2004 கணக்கெடுப்பு) மக்கள்தொகை உள்ள இந்தநகரம் *பெரிய சிரியா* அல்லது *சாம்* என அழைக்கப்படும் இப்பகுதியிலேயே மிகப் பெரிய நகரமாகவும் உள்ளது.பண்டைய அலெப்போ நகரம் பல நூற்றாண்டுகளாகவே பெரிய சிரியாவின் மிகப்பெரும் நகரமாகவும் உதுமானியப் பேரரசில் இசுதான்புல், கெய்ரோ அடுத்து மூன்றாவது பெரிய நகரமாகவும் இருந்து வந்துள்ளது.
# அலெப்போ

## இதனையும் காண்க

- பண்டைய அலெப்போ நகரம்
# திரையக் காணம்

**திரையக் காணம்** என்பது ஒரு சோதிட நூல். இதன் காலம் 10 ஆம் நூற்றாண்டு. யாப்பருங்கல விருத்தி உரையிலும், பெருந்தேவனார் எழுதிய வீரசோழிய உரையிலும் திரையக்காணப் பாடல்கள் என்னும் குறிப்போடு ஆறு பாடல்கள் உள்ளன. அந்தப் பாடல்களுக்கான சிறு விளக்கங்களும் அந்தந்த உரைகளில் உள்ளன. இந்தப் பாடல்கள் அந்த உரைநூலில் நிரல்நிறை அணிக்கு எடுத்துக்காட்டுகளாகத் தரப்பட்டுள்ளன.  
எடுத்துக்காட்டு பாடல்கள்  
சேய் புகர் பால் மதி ஆளும் முன் நாளினைக்  
காய் கதிர் மால் பகர் சேயிடை நாளினை  
மாசறு பொன் சனி காரி பொன்னாம் கடை  
ஆசறு நாள்களை அஞ்சக ஓணே  
செவ்வாய் புகர் புத்தி திங்கள் கதிர் புத்தி  
செவ்வாய் பொன் காரி சனி மந்த்ரி செவ்வாய் – வெவ் வாயும்  
மேடம் முதல் ஈர் ஆறு வீட்டுக்கு இறை என்று  
நீடு ஆய்ந்து சொன்னார் நிலத்து.
# திரையக் காணம்

## கருவிநூல்

மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005